**ДРЖАВНО УРЕЂЕЊЕ**

ЦИЉ И ЗАДАЦИ

**Циљ** наставног предмета државног уређења је стицање основних знања о држави,организацији и функционисању државе, као овладавање вештинама и формирањем вредносних ставова која доприносе развоју правне свести за даље школовање, живот и рад у својој земљи.

**Задаци** наставе правног промета су да ученици:

* стекну основна знања о држави, елементима државе;
* разумеју облике државе;
* разликују врсте правних послова;
* упознају организацију државне власти у Републици Србији;
* унапреде сарадњу са другима, као и способност за тимски рад и неговање социјалних и емоционалних односа;
* примењују стечена знања и вештине при доношењу одлука и решавању проблема из свакодневног живота;
* унапреде способност за прикупљање, анализу, организацију, критичку процену, примену и преношење информација релеватних за правни систем;
* унапред стратегије и технике успешног учења и развијају самоефикасност и позитивне ставове према учењу и образовању током целог живота;
* унапреде способност аргументације сопствених ставова и критичког мишљења;
* негују интелектуалну радозналост, морално расуђивање, стваралачко мишљење и правни речник;
* разумеју значај стабилности државног система;
* развијају осећај припрадности својој нацији и заједништву са другим народима и народностима у својој држави;
* развијају ставове и вредности значајне за живот у савременом друштву засноване на поштовању људских права, толеранцији, солидарности, уважавању различитости и родне равноправности.

САДРЖАЈИ ПРОГРАМА

1. **РАЗРЕД**

(2 часа недељно, 74 часова годишње)

ЕЛЕМЕНТИ ДРЖАВЕ (6)

Учење о елементима државе

Државна територија

Становништво државе.

Државна власт.

Сувереност државне власти.

ДРЖАВНЕ ОРГАНИЗАЦИЈЕ (6)

Појам државне организације.

Појам државног органа.

Појам државног службеног лица.

Надлежност државних органа.

Хијерархија између државних органа.

Врсте државних органа.

Државна организација савремених држава.

ОБЛИЦИ ДРЖАВЕ (10)

Учење о облицима државе

Облици владавине (република, монархија).

Облици политичког режима (непосредна, демократија, представничка демократија, олигархија, аутократија).

Облици државног уређења (централизам, децентрализам, унитарна држава, конфедерација, савезна држава).

Обллци државне власти (облици поделе власти — председнички систем и парламентарни систем, облици власти — недемократска и демократска власт).

ФУНКЦИОНАЛНА ОРГАНИЗАЦИЈА ДРЖАВНЕ ВЛАСТИ У СРБИЈИ (31)

Учење о државним функцијама.

Учење о подели и јединству власти.

Начела функционисања органиазције државне власти у Србији.

Принцип поделе власти и карактеристике.

Оргапизација Скупштина.

Председник Републике.

Органи управе.

Уставни суд.

ТЕРИТОРИЈАЛНА ОРГАНИЗАЦИЈА ДРЖАВНИХ ВЛАСТИ У СРБИЈИ(21) Позитивно важећи прописи о територијалној организацији Репбулике Србије . Децентрализација власти у Републици Србији.

Територијалне јединице Републике Србије.

Општине Републике Србије.

Градови Републике Србије.

Јединице локалне самоуправе.

Аутономне покрајне.

НАЧИН ОСТВАРИВАЊА ПРОГРАМА (УПУТСТВО)

Програмски садржаји предмета државно уређење су организовани у тематске целине за које је наведен оријентациони број часова за реализацију. Наставник, при изради оперативних планова, дефинише степен прораде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима психологије што захтева већу партиципацију ученика, различита методска решења, велики број примера и коришћење информација из различитих извора.

Садржај (предмета) има природну везу са садржајима других предметима као што су : Основе права. Ученицима треба стално указивати на ту везу, и по могућности, са другим наставницима организовати тематске часове. Осим тога, ученицима треба указивати и на везу са предметима које ће тек изучавати као што су основи радног права, основи матичне евиденције, основи правних поступака, послови правног промета и други. На тај начин знања, ставови, вредности и вештине стечене у оквиру наставе државног уређења добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Садржаје програма је неопходно реализовати савременим наставним методама и средствима. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; самопроцену; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију .